


































































































Úvodom 


Vianoce sa opäť blížia. Kedy 
si ich uvedomíte a užijete si 
chvíle rodinnej pohody? Väč- 
šina z nás zrejme až pri šted- 
rovečernom stole. Predtým 
treba ešte toto, potom tamto. 
Prídu sviatky, na malú chvíl- 
ku vypneme a znovu sa vráti- 
me do veľkého kolotoča... 

Ak by som mal napísať pre 
nás všetkých jedno vianočné 
prianie, bolo by asi takéto: 
Nech si každý užije sviatky 
plnými dúškami a najmä, 
nech z ich čara ostane v kaž- 
dom kúsok aj počas celého 


ď“ v A 
NYÍSSTo 3 VÄTÝ 


roka. Každý deň aspoň trošku 
vianočnej pohody, lásky a po- 
rozumenia. 

Skúsme byť počas najbližších 
dní o čosi viac vnímaví k ľu- 
ďom okolo nás. Každý deň 
stretávame niekoho, kto sku- 
točne potrebuje našu pomoc. 
Napríklad i Sofi, ktorej môže- 
te dať ohromne veľa, pričom 
vás to nebude stáť vôbec nič. 
O čom hovorím, nájdete na 
tretej strane. Želám krásne 
Vianoce všetkým! 


Michal Zeliska 

Slobodné kráľovské 


mestečko 


V tomto roku si pripomína- 
me 400. výročie od udelenia 
prvých mestských výsad. 
V roku 1615 dostal Svätý 
Jur privilégiá slobodného 
kráľovského mestečka. Aca- 
demia Istropolitana Nova s 
mestom vydali k tomuto dô- 
ležitému výročiu Historický 
žurnál, ktorý prináša zaují- 
mavé informácie a pohľady 


Želám Vám príjemné prežitie 
Vianočných sviatkov, 


veľa zdravia, šťastia a úspechov 
v Novom roku 2016 





Šimon Gabura 


primátor mesta 





viacerých historikov. „Naše 
mesto má bezpochyby boha- 
tú históriu. Som veľmi rád, 
že 400. výročie Slobodného 
kráľovského mestečka sme si 
pripomenuli viacerými dob- 
rými podujatiami. Sté výro- 
čia sa predsa neslávia každý 
rok,“ uviedol primátor mesta 
Šimon Gabura. 


Svätojurské ohlasy 





Hodnotenie uplynulého roku 


Vážení spoluobčania, priatelia, 
blíži sa nám koniec roka. Pri- 
chádza čas, keď sa oplatí na- 
chvíľku zastaviť, vydýchnuť 
si a zaspomínať, čo nám rok 
2015 dal, čo nám vzal, čo sme 
si v januári naplánovali a čo sa 
nám podarilo aj spoločne na- 
plniť. Ešte koncom roka 2014 
sa podarilo dospieť k dohode 
s reholou piaristov, následne 
sme vysporiadali pozemok pod 
materskou školou Pezinská. 
Síce v časovej tiesni, ale pred- 
sa sa nám podarilo požiadať 
o grant na rozšírenie kapacity 
práve tejto materskej školy. 


Vláda republiky 


ocenila našu snahu a pridelila 


slovenskej 


nám 42 000 eur na výstavbu 
novej triedy. Bohužiaľ sa nám 
nepodarilo odkúpiť pozemok 
a budovu bývalej knižnice, 
ktorá je v havarijnom stave 
a spôsobuje potenciálne riziko 
nielen pre naše deti, ale pre nás 
všetkých. Aj preto Mesto vy- 
dalo rozhodnutie o odstránení 
stavby, v zmysle ktorého má 
majiteľ nehnuteľnosti budovu 
odstrániť do konca februára 
2016. 

V snahe vytvoriť zázemie pre 





oddych nás všetkých sme za- 
čali prvou etapou budovať od- 
dychovú zónu. Po prvotných 
problémoch s výberom dodá- 
vateľa sa nám podarilo podpí- 
sať zmluvu až koncom októbra. 
Aj preto by mali byť ihriská 
pre deti (jedna zostava [ 
+ lezecká stena) vybu- 
dované a odovzdané až 
v polovici decembra. 
Prvá etapa revitalizá- 


detského ihriska 


na ulici Pri štadióne je 


cie 


ukončená. Vybudovaná 
je jedna detská zostava 


s dopadovými  plo- 
chami, osadené boli 
nové lavičky. V druhej 
etape, na jar roku 


2016 budú urobené 
záverečné úpravy 
a náhradná výsadba zelene. 


terénne 


Samostatnou kapitolou v na- 
šom meste je problém par- 
kovania. V roku 2015 sme 
vybudovali na uliciach Pri 
Štadióne a Šúrska úplne nové 
odstavné plochy pre 39 áut. 
V riešení problému parkova- 
nia v našom meste budeme 
pokračovať aj v roku 2016. 


Verím, že k zvýšeniu bez- 


Zrekonštruované ihrisko na ulici Pri štadióne. 


pečnosti a komfortu hlavne 
chodcov napomôžu aj nové 
chodníky. V roku 2015 sme 
ich vybudovali resp. zrekon- 
viac ako 1000m2 


štruovali 


a to aj vďaka dotácií z Uradu 
práce sociálnych vecí a rodiny, 


je celková rekonštrukcia bu- 
dovy Mestského úradu. Tento 
rok sme dokončili schodisko 
a prvé poschodie. Budúci rok 
plánujeme pokračovať pod- 
kde 


spoločenská 


krovnými 
vznikne 


priestormi, 
nám 





Pri bytovkách vznikli nové parkovacie miesta. 


ktorý nám preplatil až 80% 
celkovej ceny práce robotní- 
kov. 

Tiež v rámci zlepšenia bez- 
pečnosti, ale aj docielenia vý- 
znamnej Úúspo- 
ry energie sme 
zrekonštruovali 
všetky 


fory. Zároveň 


sčma- 


sme na svetelnej 
križovatke pri 
škole — zaviedli 
4 sekundy „čis- 
tej“ zelenej pre 
chodcov v ča- 
soch príchodu 
detí do školy. 
V týchto časoch 
pokračujeme aj 
so zabezpečova- 
ním dozoru na 
spomínanom 
prechode. 
Zaviedli 
participatívny 

rozpočet, ktorému sa bližšie 


sme 


venujeme na strane 4. 
Sú však i projekty, ktoré po- 
trebujú na realizáciu viac času 


ako jeden rok. Jedným z nich 


miestnosť pre väčšie kultúr- 
ne akcie. Tiež sme urobili aj 
prvé kroky k založeniu Mest- 
skej polície. Schválené je už 
Všeobecné záväzné nariadenie 





Rekonštrukcia Mestského úradu 


a ak sa nám podarí schváliť aj 
rozpočet, Mestská polícia by 
mohla reálne začať fungovať 


v druhom polroku 2016. 
Obnovili sme činnosť dob- 








M 


Nový chodník pod bytovkami. 


rovoľného hasičského zboru, 
ktorý má momentálne už 21 
členov. Máme profesionálneho 
veliteľa a osem členov už ab- 
solvovalo aj prvý kurz. „Dob- 
pridelenú 
časť požiarnej zbrojnice, kto- 
rú v rámci brigád začali čistiť 


rovoľníci“ — majú 


a opravovať. V polovici roka 
2015 sa nám podarilo presved- 
čiť Bratislavský samo- 
správny kraj (BSK), aby 
v lokalite pri kaplnke 
vybudoval nami navrh- 
nuté a naprojektované 
cykloodpočívadlo. Sú- 
častou tohto projektu 
bude aj vybudovanie 


zázemia krížovej cesty 


k už existujúcej kalvárii. Cel- 
kové zdroje, ktoré BSK inves- 
tuje do tohto projektu sú vo 
výške 60 000 eur. 

Najväčším projektom, kto- 
rý chceme naštartovať v roku 
2016 je stavba novej telocvič- 
ne. Už v tomto momente je 
vyhlásená súťaž na spracovate- 
ľa projektovej dokumentácie. 


STRETNUTIE S PRIMÁTOROM 


Všetkých občanov mesta pozývam na spoločné 
stretnutie, ktoré sa uskutoční dňa 20. januá- 


ra od 18:00 do 20:00 v zasadačke Mestského 
úradu. Na tomto stretnutí sa môžete opýtať na 
všetko, čo vás trápi, môžete predniesť svoje 
podnety, námety, či pripomienky. 





Zároveň sme požiadali 
priamo ministra školstva 
o vyčlenenie prostried- 
kov v objeme 45% cel- 
kových nákladov pro- 
jektu. Pri tejto téme je 
však potrebné spomenúť 
aj významný úspech 
základne 
V rámci 
INEKO 

ako piata najlepšia v ce- 
lom Bratislavskom kraji. 
Veľa sa udialo aj na poli kultú- 
ry, za čo by som rád poďakoval 


kultúrnej komisii, Infocentru 


našej školy. 
hodnotenia 


sa umiestnila 


a všetkým, ktorí sa pričinili 
o úspešné podujatia. Nebolo 
ich málo - spomeňme len zo- 
pár najväčších: hody, Umenie 
a víno, Hubertove slávnosti, 
Jablkové 
hodova- 


nie, Či via- 


nočné trhy a koncert Katky 
Koščovej, ktorý nás čaká pred 
Vianocami... 

Z môjho pohľadu bol rok 
2015 plný pozitívnych uda- 
lostí a zároveň impulzov, ktoré 
nás, verím, do budúcna posil- 
nia. Rád by som ešte verejne 
poďakoval všetkým spolkom, 
inštitúciám, ale aj každému 
jednému, kto svojou nezištnou 
aktivitou zvyšuje kvalitu života 
nás všetkých. 

Prajem Vám krásne, pokoj- 
né vianočné sviatky, prežité 
v kruhu najbližších a do nové- 
ho roka veľa šťastia, entuziaz- 
mu a všetkého čo si želáte. 


Súmon Gabura 
primátor mesta 





Vďaka novému vysávaču sa zefektívnilo čistenie. 


Príďte pomôct darovaním krvi 


„Život je boj a ja bojujem o každú sekundu šťastia“ (T. More) 


Týmto citátom sa v súčasnosti riadi 
Sofia, 13 ročné dievča, ktoré navšte- 
vuje 8. triedu na základnej škole vo 
Svätom Jure. Väčšina z nás si povie: 
„Čo môže trápiť takú mladú slečnu? 
Ved jej život je plný kamarátov a zába- 


vy.“ Omyl, nie je to tak. 


Sofiin život sa zmenil z minúty na mi- 
nútu. Do jej života vstúpila zákerná 
choroba - leukémia. Sofia miluje život 
a je veľká bojovníčka, no nie všetko 
dokáže zvládnuť sama. Preto sa na 
Vás všetkých obraciame so žiadosťou 
o pomoc. Sofinka potrebuje väčšie 
množstvo krvi. Chceme Vás poprosiť 
— zabojujte spolu so Sofi a príďte daro- 


NIS 


tyjur.sk 


vať krv. Vy tým nič nestratíte, no Sofi 


získa neskutočne veľa. 


Odber krvi mobilnou jednotkou 
sa uskutoční 
vo Vinohradníckom dome vo Svä- 
tom Jure. Na odber je nevyhnutné 
sa vopred prihlásiť na mestskom 
úrade, prípadne emailom: msuB8©sva- 


Potrebujeme, aby ste nám oznámili 
svoje meno, tel. číslo a emailovú ad- 
resu, kde Vás môžeme kontaktovať 
s informáciami o odbere. 
Národná transfúzna služba 
vyhradzuje právo zrušiť odber krvi 
v prípade, že sa neprihlási viac ako 30 
dobrovoľníkov na odber 15.12.2015. 
Preto Vás prosíme o prihlásenie. 


15.12.2015 


SR si 


Ďakujeme! 








Skrásšlené mesto 1 nové EKG 


V predchádzajúcich číslach sme písali o participatívnom rozpočte, ktorý bol v našom meste na rok 2015 skchválený prvýkrát. Vdaka 
nemu mohli občania skrášliť svoje okolie, či zlepšiť kvalitu života sebe i spoluobčanom. Z tohto rozpočtu sa napokon podporilo šesť 
rôznych projektov. Dá sa predpokladat, že poslanci vyčlenia podobným spôsobom časť prostriedkov aj na budúci rok. 


Prehľad podporených projektov cez participatívny rozpočet 


mesta projektu 
5200 
Spoločenstvo SNP 35 | rekonštrukcia chodníka 2350 
5350 


celkový rozpočet 





EKG prístroj už je v prevádzke 


V úvode môjho príspevku sa 
chcem poďakovať vedeniu 
mesta Svätý Jur za zakúpenie 
nového EKG prístroja z par- 
ticipatívneho rozpočtu mesta 
v hodnote 2 280 eur. 

Podľa zákona o zdra- 

votnej 
má byť povinnou sú- 


starostlivosti 


častou — preventívnej 
prehliadky nad 40 
rokov i EKG vyšetre- 
nie s popisom. láto 
právna úprava sa ne- 
dodržiavala — obvod- 
nými lekármi hlavne 
preto, že buď nevlast- 
nili EKG prístroj, 
alebo ak ho aj mali 
k dispozícii, nevedeli 
ho správne vyhodno- 
tiť, lebo nemali s vy- 
hodnocovaním prak- 
tické a veľakrát i teoretické 
skúsenosti. Vznikla preto ak- 
tuálna potreba mať na obvod- 
ných ambulanciách vlastné 
EKG, ale zároveň i s vlastným 
elektronickým zhodnotením 
EKG záznamu. 

Jedno z odborných usmerne- 
ní ministerstva zdravotníctva 
hovorí o tom, že predoperač- 
né vyšetrenia sa majú vyko- 
návať výlučne v ambulancii 
obvodných lekárov, lebo títo 


najlepšie poznajú zdravotný 
stav posudzovaného pacienta 
po každej stránke. Súčasťou 
týchto predoperačných vyšet- 
rení je tiež EKG vyšetrenie. 

Novovzniknutá situácia teda 


TIANWINÍ 
I 


vyžadovala mať na našom 
zdravotnom stredisku nové 
EKG s vlastným vyhodnoco- 
vaním zapísanej krivky čin- 
nosti srdca. Koncom októbra 
2015 som preto požiadal 
o stretnutie pána primátora 
Šimona Gaburu, 
som problém predostrel. Bol 


ktorému 


prekvapený 
jeho ústretovosťou. Navrhol 
zakúpenie zariadenia z parti- 
cipatívneho rozpočtu s pod- 


som príj emne 


mienkou, že zakúpené zaria- 
denie bude slúžiť občanom 
mesta. 

Doteraz sa v mojej ambu- 
lancii používal 20 rokov sta- 


rý EKG prístroj, ktorého 





záznamy už neboli v posled- 
ných rokoch také kvalitné 
a niekedy sa krivka nedala ani 
vyhodnotiť. EKG vyšetrenia 
pre potreby strediska som vy- 
konával spolu so zdravotnou 
sestrou Monikou Achberge- 
rovou, pretože som veľa rokov 
v nemocnici na internom od- 
delení a tiež som veľa rokov 
vykonával EKG. 
Vďaka promptnému preroko- 
vaniu našej žiadosti vedením 


„I v Já 
zatazove 


mesta v zastúpení primáto- 
rom Šimonom Gaburom 
a Mestskej rady v zložení Peter 
Dočolomanský, Marián Fraňo 
a František Gahér, sa ani nie 
po mesiaci rozhodlo, že mesto 
žiadaný prístroj zakúpi. 

Novozakúpený EKG 
prístroj sa už využíva 
v praxi. Vyšetrenia na 


pre 


potreby našej ambulan- 


ňom vykonávame 


cie, začala ich vykonávať 
i MUDr. Jana Muchová 
pre svojich pacientov. 
Ak budeme požiadaní 
o vyšetrenie aj z iných 
ambulancií, príslušnú 
sestru buď zaškolíme, ale- 
bo ho vykonáme my. 
Prístroj bol zakúpený 
z finančných zdrojov 
mesta, my sa považujeme 
len za jeho správcov. Nikdy sa 
nebude presúvať na iné am- 
bulancie, mimo nášho zdra- 
votného strediska. 

Ešte raz sa chcem úprim- 
ne poďakovať pracovníkom 
MsÚ za ústretovosť a rýchle 
prerokovanie našej požiadav- 
ky. Prajem im, nech sa im 
v ich práci darí tak, ako sme 
svedkami za uplynulý rok. 

S pozdravom 


MUDr. Andrej Kriššák 








Pišta Vandal Chrappa predstavil novú knihu 


Hudobník, spisovateľ, rozhlasový moderátor, 
autor živej talk show Obludárium Pišta Vandal 
Chrappa pred pár dňami predstavil v Infocentre 
svoju novú knihu o výnimočnej osobnosti slo- 
venskej spoločnosti Anton Srholec - bezdomo- 
vec z povolania. Kniha rozhovorov vyšla tento 
rok v októbri a vznikala dva roky. Pišta Vandal 
v nej spovedá perzekvovaného kňaza, ktorému 
nebolo umožnené ani za bývalého režimu, no 
paradoxne ani po Nežnej revolúcii mať vlast- 
nú farnosť. Prežil 10 rokov v koncentračnom 


Fantastické medailové úspechy 


Tomáš Kormúth je žiakom 7. 
ročníka našej základnej školy. 
Približne štyri roky sa venuje 
karate. Súťaží v kategórii fre- 
estyle so zbraňou. Momen- 
tálne s palicou, ale pripra- 
vuje si nové súťažné zostavy 
s mečom. lrénuje vo Freesty- 
le Academy pod vedením 
mnohonásobného — majstra 


sveta Romana Voláka. 


Súťažiť začal 
a prvý úspech získal na Aus- 
tria Open vo Viedni, kde sa 


umiestnil dvakrát na prvom 


minulý rok 


mieste. Ďalšie dve víťazstvá 
získal vo Švajčiarsku, dve zla- 
té a jednu bronzovú medailu 
vybojoval v Nemecku a v no- 
vembri 2014 pridal zlato na 


WKF World Championship. 
V tomto roku v skvelých vý- 


sledkoch pokračoval — dva- 
krát zlato a jedno striebro 
v Nemecku, dvakrát zlato na 
Slovensku. Posledný úspech 
zaznamenal Tomáš nedávno 
na majstrovstvách Európy, 
kde získal 2 zlaté a jednu 
bronzovú medailu. Do ďal- 
šieho roka želáme veľa no- 


vých úspechov! 


Chránené živočíchy na bytovom dome Pri štadióne 


Bytový dom Pri štadióne 
17-19 v našom meste prešiel 
obnovou a zatepľovaním. 
Nová fasáda, okrem zvýšenia 
komfortu bývania obyvate- 
ľov, je pripravená poskytnúť 
aj miesta odpočinku 
a zlmovania pre neto- 
piere (z rodu večerníc), 
hniezdne možnosti pre 
belorítky domové, sý- 
korky, vrabce domové 
a dážďovníky obyčajné, 
ktoré dlhé roky využí- 
vali na dome pôvodné 
dutiny- nedokonalosti 
na fasáde. Obyvateľom 
v ich blízkom okolí 
lovili veľké množstvá 
komárov, múch a iného 
hmyzu. Obyvatelia aj 
správca zvolili zodpo- 
vedný prístup k životnému 
prostrediu a tak živočíchy 
túto užitočnú úlohu môžu 
plniť aj naďalej. V súlade so 
zákonom o ochrane prírody 
a krajiny oslovili nás ako 


odborníkov na túto prob- 
Po obhliadke 
pôvodnej fasády sme v od- 
bornom posudku zhodno- 


lematiku. 


tili výskyt chránených živo- 


číchov. Ako kompenzáciu 


za zničené hniezda vtákov 


a miesta zimovania a odpočin- 
ku netopierov na novú fasádu 
obyvatelia pri zatepľovaní osa- 
dili hniezdne búdky pre vtáky 
a aj búdky pre netopiere. Vo 


Svätom Jure je to už štvrtý 
bytový dom, ktorý má takéto 
opatrenia na fasáde a na Slo- 
vensku je takých už takmer 
2200. Rovnakým spôsobom 


môžu postupovať aj obyvate- 


komunistickom tábore, v uránových baniach 
v Jáchymove, kde ho zavreli ako 22 ročného za 
pokus o útek za hranice. V roku 1992 založil 
centrum pre bezdomovcov Resoty, kde pomo- 
hol už vyše 900 mužom bez strechy nad hlavou. 
Pišta Vandal svoju motiváciu zozbierať rozhovo- 
ry do ucelenej knihy na besede divákom vysvetlil 
tak, že "najprv som o ňom počul samé zlé veci, 
nikde ho nechceli. A mňa to začalo zaujímať. 
A fascinovala ma jeho schopnosť odpúšťania..." 
Jeho knihu je možné kúpiť aj v Infocentre. 





zasa tisícmi komárov, múch 
a iného lietajúceho hmyzu. 
Netopiere kfmia mláďatá 
mliekom, ale ich „dospelác- 
ky“ nočný jedálniček sa skla- 
dá tiež výlučne z tisícov kusov 
lietajúceho hmyzu. 


Dážďdovníky a belorítky už 


AH na zimu odleteli, netopiere 


M] sa teraz ukladajú na zimný 


st A spánok, hmyz sa poukrýval. 


a i Vrabce a sýkorky ostali. Tie, 


I ktoré toto leto mali na našich 
j domoch svoju dutinu kde sa 


vyliahli, si v kímidlách zavše 
od nás nájdu potravu, rôzne 


8 semená, ktoré sú pre nich 


v snehovej prikrývke nedo- 


| stupné. 


v A Dáte si aj vy hniezdnu búdku 





lia rodinných domov. 

Vrabce a žltochvosty v lete 
kfmia svoje mláďatá den- 
ne okrem iného aj stovkami 
húseníc zo záhrad a vinohra- 


dov, belorítky a dážďovníky 


na dom? Pomôžete tak sebe aj 


1 okolitému životnému pros- 


trediu. 
Kontakt: www.broz.sk: www. 
dazdovniky.vtaky.sk 
Peter Lipovský 
Bratislavské regionálne 
ochranárske združenie 


Svato jurské ohlasy 


Pozvánka na vianočný koncert 


Katky Koščovej 





Originálne spracované tradič- 


né slovenské vianočné koledy 
a tiež niekoľko svetových via- 
nočných hitov. Katka s Via- 
nočným programom úspešne 
a s vynikajúcimi ohlasmi kon- 


Aký by to bol advent bez Mikuláša? Aj v našom 
mestre prišiel v sobotu 5. decembra poobede 
spolu s anjelmi a čertom potešiť svätojurské 
deti. Celé podujatie bolo veľmi pestré. Hrala 
svätojurská dychovka, deti sa mohli povoziť 
v koči ťahanom koníkmi a spolu s rodičmi 
sa mohli občerstviť, či kúpiť si niečo pekné 
v stánkoch miestnych združení. Celá akcia vy- 


vrcholila a S jo 


certuje už piaty rok. 
Len v decembri 2014 
odspievala 13 kon- 
certov, ktoré videlo 
vyše 3000 divákov. 

Do Svätého Jura sa 
vracia po dvoch ro- 
koch, aby nám dva 
dni pred Štedrým 
dňom opäť navodi- 
la pravú vianočnú 
atmosféru. Vstupné 
je dobrovolné - výťa- 
žok z koncertu bude 
použitý na kultúrne 
akcie v našom meste. 


obsadenie: Katka Koščová / 
spev, Daniel Špiner / klavír, 
Miro Szirmai / perkusie, Vilo 
Michal 


Cicoň / basgitara, 
Brandys / spev, husle 

Príďte na vianočné trhy 





Pozývame vás na pohár dobrého vare- 
+ ného vínka, či punču, rôzne (pred)via- , 
nočné dobroty a výrobky miestnych 
» spolkov a organizácií. Pravá vianočná + 
e atmosféra zavládne na námestí v sobo- : 


: u 19. decembra od 15.00 hodiny. 


Všetci sú srdečne vítaní! 





Požehnané Vianoce želajú 1 miestní kňazí 


Milí priatelia, 

myslím, že každý z nás rád 
oslavuje narodeniny. Vtedy 
spravidla pripravíme pohos- 
tenie, pozveme si priateľov 
a známych — ľudí na ktorých 
nám záleží, ktorých máme 
radi, v spoločnosti ktorých 
sa cítime dobre. 

Keď všetci prídu, zažijeme 
super čas a možno by sme aj 
chceli, aby sa tá eufória ani 
neskončila. 

Ako by ste sa cítili, ak by 
ľudia, ktorých ste pozvali na 
vašu oslavu, ľudia — ktorých 
máte radi a na ktorých Vám 
záleží — vaše pozvanie igno- 
rovali? Tvárili sa, že ich sa to 
netýka? Asi by nasledovalo 
veľké sklamanie... 

K oslave narodenín neod- 
deliteľne patria aj darčeky. 
Aj keď samozrejme, nikto 
si nepozve hostí kvôli dar- 
čekom, ale — ruku na srdce 
— všetci sa na ne podvedome 
viac či menej tešíme. 

Keď sme boli malí, tešili 
sme sa, ak sme od rodičov, 
krstných rodičov, starých 
rodičov, kamarátov a zná- 
mych dostali drevený vláčik, 
možno pančušky, či plačú- 
cu bábiku. Ja si pamätám, 
keď som ako malý dostal od 
dedka na narodeniny zatvá- 
rací nožík — rybičku. 

Teraz si však predstavme, 
že by sme tieto darčeky 
dostávali každý rok. Ak by 


som teraz — ako tridsaťroč- 


ný - dostal drevený vláčik 
a rybičku, prípadne turecký 
med. Asi by som sa pobavil 
na recesii, ale potom by som 
sa pýtal: prečo človeče pri- 
stupuješ ku mne ako k ma- 
lému chlapcovi? Veď som už 
vyrástol. Už dávno nie som 
malý chlapec. 
Prečo nad tým uvažujem? 
Viete, nachádzame sa v ad- 
ventnom Čase, v Čase oča- 
kávania príchodu Vianoc. 
Všetci vieme, že na Vianoce 
si pripomíname narode- 
nie betlehemského dieťaťa. 
A práve o to ide. Všetci 
s veľkou eufóriou a rados- 
ťou pozeráme do jasiel, teší- 
me sa z narodeného dieťaťa. 
A to je všetko. Mám pocit, 
že nás potom nezaujíma. 
Akoby sme chceli prehliad- 
nuť, že ten malý chlapec aj 
vyrástol, že sa stal z neho 
muž, ktorý nás vytrhne 
z hriechu, ktorý nám ponú- 
ka slobodu. My však prichá- 
dzame a oslavujeme iba jeho 
narodeniny — aj to nie všet- 
ci, správame sa k nemu ako 
k malému chlapcovi. Nie 
je zlé, že oslavujeme jeho 
narodenie. Myslím však 
že je smutné, ak potom už 
o neho nemáme záujem. 
Rozmýšlajme teda: čo robiť, 
aby som na hodnoty Vianoc 
po 6.1. budúceho roka ne- 
zabudol? 

Michal Koreň, 


evanjelický farár 





VIANOČNÝ KONCERT ZUŠ 
16. DECEMBRA O 18:00 


VYNVABÍN 


Všetkých srdečne pozývame! 


„Malý Ezechiel, vnuk rabí- 
na Bárucha sa hral so svoji- 
mi priateľmi na skrývačku. 
Našiel si veľmi dobrý úkryt 
a čakal, kým ho priatelia 
nájdu. Po dlhom čase čaka- 
nia vyšiel z úkrytu, pretože 
kamarátov nikde nevidel. 
Malý chlapček sa vrátil do- 
mov s plačom. „Čo sa sta- 
lo?“, pýtal sa ho starý otec. 
„Bili ťa?“ „Nie,“ odpove- 
dal cez slzy. „Robili ti zle?“ 
„Nie.“ „Tak potom, čo sa 
stalo?“ „Vieš, hrali sme na 
skrývačku a ja som sa veľ- 
mi dobre skryl. Tešil som sa 
na to, ako ma budú hľadať. 
A oni ma chvíľu hľadali a 
keď ma nenašli, všetci odišli 
domov. Chápeš, starý otec, 
nikto ma nehľadal, nikomu 
som nechýbal...“ V tú chvíľu 
i rabínovi Báruchovi vyhfkli 
slzy z očí a povedal: „Tak 
hovorí i Boh: Skrývam sa 
a nikto ma nechce hľadať“. 

V tomto známom príbehu 
nám filozof Martin Buber 
zahľa- 


dieť sa na tento svet a na 


možnosť 


ponúkol 


naše miesto v ňom optikou 





Božích očí. Pohľadom dy- 
namického Boha, ktorého 
„baví skrývať sa“, ale ktorý 
má najväčšiu radosť z toho, 
že sa necháva nájsť! Boh 
nám dal o sebe vedieť. Stal 
sa človekom, stal sa jedným 
z nás, aby sme ho mohli ľah- 
STO „nal sť „5 TO pretr 
zmyslom Vianoc. Nemôže- 
me obísť podstatu dní, kto- 
ré sú pred nami. Ježiš nám 
prišiel predstaviť Boha, ako 
Otca. Ako džentlmena, kto- 
rý sa mi nevtiera do života, 
ale jemne a vytrvalo klope 
na dvere ľudského srdca, 
dáva mi čas a slobodne čaká 
na moju odpoveď. Prišiel 
ako malé dieťa, snáď aj pre- 
to, aby sme sa ho nebáli. 
Milí Jurania, všetci ľudia 
dobrej vôle! V týchto dňoch 
budeme zháňať to najlepšie 
a najkrajšie, čo by potešilo 
našich blízkych. Budeme 
zasypaní darmi zabalenými 
v elegantných papieroch. 
Nebojme sa rozbaliť zmysel 
Vianoc! 
Pavol Póša 
katolícky kňaz 


VIANOČNÝ KONCERT 
SKUPINY CRYSTALS 


19. DECEMBRA O 18:00 
VINOHRADNÍCKY DOM NA POSCHODÍ 


Vstupné je dobrovoľné. Tešíme sa na vás. 





Svato jurské ohlasy 





Ocenenie za roky práce 


Svätojurský vinár Adolf Schwanzer získal ocenenie Vinár roka 


Kto sa zaujíma o svätojurské víno, s istotou musí poznať Adolfa 
Schwanzera. V jeho pivnici sa rodí parádne vínko, za ktoré do- 
stal veľmi veľa ocenení. Počet diplomov odhaďuje tak na 800. 
Na začiatku novembra získal ocenenie Vinár roka od Európskeho 


vinárskeho rytierskeho stavu, ktorého je členom. 


ako 


práce 


Toto ocenenie berie 


zhodnotenie svojej 
v rámci rytierskeho rádu. 
„Neviem ako ich to napadlo. 
Niektorých vinárov, čo sú už 
rytieri, som učil robiť víno. 
Rytiersky základ bol vycho- 
Keď 


ma vyhlásili a dali mi papier, 


vávať ďalších vinárov. 


vystúpil Peter Rajníc 
a pred všetkými, bolo 
tam asi 180 ľudí, mi 
zaďakoval, že som sa 
mu venoval a vychoval 
ho do štádia, ako dnes vyrába 
víno,“ opisuje. 

Na začiatku bol 
dobrý Alibernet 
Známy jurský vinár je nielen- 
že členom Európskeho rytier- 
stva vína, stál dokonca aj pri 
jeho rozšírení na Slovensko. 
„Z Rakúska prišla ponuka. 
Išlo to cezo mňa, lebo som 
v Rakúsku trikrát uspel s Ali- 
bernetom. Prvýkrát, keď som 
ho tam priniesol, bola rada, 





vtedy sa stane rytierom.“ 


ľudia sa ho nevedeli dopiť. 
Keď som sa o rok vrátil, už 
ma vytlieskali na pódium, 
lebo som mal najlepšie čer- 
vené. Rakúšania mi ponúkli, 
že keď na Slovensku nemáme 
legátstvo, oni ma berú u nich. 
Potom sa to však rozbehlo aj 
u nás, spomína. Európske 


„Až keď človek potlačí 


svoju závisť, 


€ 


rytierstvo vína má niekol- 
ko stupňov. Najskôr Hos- 
pes (Hostiteľ), potom Radca 
vína, Sudca vína a napokon 
Rytier vína. Adolf Schwanzer 
je rytierom už 6 rokov a za 
ten čas zažil toho naozaj veľa. 
Sedíme pri pohári jeho Ca- 
bernetu rosé a opisuje mi ich 
s takým nadšením, akoby sa z 
niektorého podujatia rytierov 
práve vrátil. „Je to vyšší stu- 
peň spoločenského uznania. 


V piatok 13. novembra sa už tradične uskutočnilo svätomar- 


tinské požehnanie mladých vín. Veru, bolo čo požehnávať 


a oproti predchádzajúcemu roku mali i vinári viac dôvodu na 


úsmev. Ako aj vo svojom príhovore zhodnotil vinohradník 


U nás to je ešte málo 
uznávané, no v Ra- | > 
kúsku je to o inom. | 
Tam keď si dáml! 
odznak | | 


a idem na otvore- | 


rytiersky 


né pivnice, ako ma | 
zbadajú, akoby ro- 
bili Hned | 


prejavujú úctu, na- [ 


miesto. 


lejú a celkom inak sa 
chovajú. Nechcem | 
sa vyvyšovať, to vô- | 
bec nie. Len u nás 
ľudia o tom nevedia, | 
možno niečo z tele- 
vízie. Rytiersky rád 
však má veľmi hlbo- 
ké základy,“ hovorí | 
a dodáva: „Je to tak 
príjemný pocit, že 
niekedy sa človeku tlačia slzy 
do očí.“ 

Rytierska skromnosť 
Rozprávame sa o podujatiach 
na vyššej úrovni, stretnu- 
tiach s významnými ľuďmi, 
no stále je to ten istý Adolf 
Schwanzer, ktorého najčastej- 
šie stretnete v jeho pivnici pri 
bytovkách. Prečo? Odpoveď 
je jednoduchá. „Rytiersky 


rád má základy v skromnosti. 





Nejde o to, kto má aké široké 
plecia a koľko peňazí. Nikto 
sa nevyvyšuje. Základ je, že 
až keď človek potlačí svoju zá- 
visť, vtedy sa stane rytierom,“ 
vysvetľuje čerstvý Vinár roka. 
K prestížnemu oceneniu gra- 
tulujem a želám všetko naj- 
lepšie do ďalších rokov. Nech 
nás pán Schwanzer ešte poteší 
nejedným znamenitým vín- 
kom! 


Michal Zeliska, foto evirs.sk 


a vinár Stanislav Barok, máme za sebou naozaj kvalitný rok, 


ktorý ponúkne prívlastkové vína. Koniec-koncov, o výnimoč- 


nosti ročníka 2015 sa prítomní presvedčili hneď na mieste. 





Kolekcia vín k 400. výročiu Slobodného královského mestečka 


Pri príleži- 
400. 


výročia 


tosti 


udelenia 
privilégií 
slobod- 


ného kráľovského mestečka 





predstavili vinári združení 
v Svätojurskom vinohrad- 
níckom spolku výberovú ko- 


lekciu mladých vín ročníka 
2015. 

Počas Dňa otvorených piv- 
111c 20, a Zl, 
mohli — návštevníci — nájsť 
u každého z dvadsatšty- 
ri vinárov jeden druh vína 
dopestovaného 


novembra 


z hrozna 
v svätojurskom chotári, ozna- 
čený červenou pečaťou. 


Dvadsaťštyri 


tvorilo výberovú kolekciu, 


mladých vín 


ktorou si miestni vinári pri- 
pomenuli 400. výročie „Slo- 
bodného kráľovského mes- 
tečka“. 

Niektorých vinárov 
oslovili s otázkou, na aké 
víno sa rozhodli dať pečať 


dá 


sme 


a prečo. 


JNÉHO DVORA 





Find us on: 
EA facebook. 


ViäNSCENTRUM 


SVÄTOJURSKÉ VÍNO NA JEDNOM MIESTE 





Vinárstvo 
Dubovský 8x Grančič 
„Pečať 400. výročia mala ísť 
na mladé víno. Nie je lepšie 
mladé víno, ako Iršaj alebo 
Muller. Preto sme sa rozhodli 

pre Iršaj Oliver.“ 


Víno z Kamenného dvora 
Mfro Miklovič 
„Cuvée Sauvignon-Sémillon 
2015. Z vlastnoručne ekolo- 
gicky dopestovaného hrozna 
v svätojurskom chotári. Prí- 
jemne prekvapilo zaujímavou 
aromatikou a sviežimi kyse- 
linkami - obzvlášť v tomto 
ročníku, skôr chudobnom na 

kyseliny. “ 


Vinárstvo Pajer 8€ Hoza 
„Rozhodli sme sa dať pečať na 
Rizling rýnsky z veľmi pros- 
tého dôvodu - ide o typickú 


odrodu tohto mesta.“ 


Štefan Achberger 
„Vybral som Peseckú leánku, 
pretože som ju dorábal v piv- 


nici prvýkrát.“ 
Miloš Šmelko 


„Silvánske červené, pretože 
ide o starú odrodu, ktorá sa 
už skoro vôbec v Malých Kar- 
patoch nevyskytuje.“ 


Ondrej Matula 
„Pečať som dal na Veltlín ze- 
lený, pretože ide o typickú 
jurskú sortu s výnimočnou 
zrelosťou, atraktívnou aroma- 
tikou a netypickým zbytko- 
vým cukrom.“ 


Robo Bognár 
„Rizling — rýnsky,  preto- 
že ho považujem za krá- 
ľa bielych odrôd v sväto- 
jurských vinohradoch. Je 
z vinohradu Hofweingarten, 
hneď za mestskými hradba- 
mi, ktorý sa nám podarilo 
tento rok, doslovne v hodine 
dvanástej, zachrániť pred de- 


finitívnym spustnutím.“ 





Prehľad kultúrnych a športových podujatí 


v roku 2016 


10.12.15 - 10.4.2016 Výstava keramika, šperk, kov (múzeum) 
29.1. - 30.1.2016 Deň Svätojurských pivníc 
22.4. — 24.4.2016 Svätojurské hody Hudobno - kultúrne podujatie 


22.4. - 12.6.2016 Svätojurský MTB maratón História Cyklistického klubu Svätý Jur a MTB 


maratónu. Výstava pri príležitosti Svätojurských 
hodov (múzeum) 


4.6.2016 Deň detí športovo-kultúrne podujatie/ organizuje Mesto so 
spolkami, združeniami 


30.4.2016 Svätojurský MTB maratón cyklistické preteky 
1:.2016 Detská Tour Petra Sagana cyklistické preteky 
19.6.2016 Svätojurský drapák časovka do vrchu na horských bicykloch 


24.6. - 31.10.2016 Multikultúrne mesto Historický prierez národnostným zložením mesta 
Svätý Jur. Výstava pri príležitosti festivalu Umenie 
a Víno (múzeum) 


jún 2016 hudobno-kultúrny festival 
5.7.2016 Svätojurský Blesk časovka do vrchu na cestných bicykloch 
3.9.2016 Hubertové slávnosti pri burčiaku súťaž vo varení gulášu, ochutnávka burčiaku a vína 


15.9.2016 Malokarpatská Peltenka cyklistické preteky a cyklotúra 200 km - križovanie 
Malých Karpát 


9.11.2016 - apríl 2017 [S batohom cez hory Z histórie turistických chát a útulní na Slovensku. 
Výstava v spolupráci s Múzeom telesnej kultúry v 
SR (múzeum) 


október 2016 Jablkové hodovanie Kultúrne podujatie s jablkovou tematikou 
PET fožična pad vl zor 


december 2016 Vianočné trhy predaj občerstvenia, predaj vianočných ozdôb, 
kultúrny program 


40.12.2016 Štefanský turnaj stolnotenisový turnaj neregistrovaných hráčov 


, , čr tovať k hrobu sv. Jakuba do 
Jakubská cesta otvorená vo Svätom Jure — compostely cez Rakúsko, 
Nemecko, Švajčiarsko, Fran- 

Jakubská cesta do Composte- ta, cez ktoré prechádzajú. Na ké miesto aj vo Svätom Jure. cúzsko a Španielsko. Pútnici 
ly už vedie aj cez Svätý Jur. začiatku Jubilejného roka mi- Z tohto mesta je možné po môžu prejsť aj kratšie trasy. 
Jakubská tabuľa, pečať i cesta losrdenstva pribudlo pútnic- absolvovaní 27/00 km dopu- Cesta do Compostely je pre 





bola 6.12.2015 požeh- 
naná pri farskom kos- 
tole za účasti pútnikov i 
farníkov. Na Slovensku 
sa táto pútnická cesta za- 
čala budovať a obnovo- 
vať v roku 2012 a dnes 
zahfňa viac ako 280 km 
od východu na západ 
a je prepojená s Poľskom 
na severe a na západe 
s Rakúskom. Pútnici 
majú možnosť získať 
na trase pečate z mies- 





mnohých časom prehlbenia 
viery, odpovedí na otázky po 
zmysle života i nájdenie seba 
samého. Ročne po tejto ces- 
te v Európe z rôznych sme- 
rov putuje viac ako 250 000 
pútnikov a mnohí ju prejdú 
aj viackrát za život. Viac in- 
formácií na stránke www. 
jakubskacesta.eu. 


Milada Passerini 
8 fórum Jakubskej cesty 
foto: Alžbeta Kováčiková 





Smutný koniec horlivého kňaza 


50 rokov od vraždy pátra Jozefa Emanuela Cubínka 


V týchto dňoch si budeme pripomínať 50. výročie smrti pátra 


Jozefa Emanuela Cubínka, OFM. Kňaza, spisovateľa, básnika, 


exercitátora a mučeníka, ktorého vražda dodnes, celých 50 rokov 


nebola vyšetrená. 


Horlivý kňaz a farár 
Narodil sa na severe Slo- 
venska v Oravskej Pol- 
hore 13. mája 1913 ako 
posledné zo šiestich detí. 
Po skončení gymnázia | 
vstúpil 25. augusta 1929 
do rádového noviciátu 
v Trnave. Tu prijal svoje 
rehoľné meno Emanuel. 
Za kňaza bol vysvätený 
29. 6. 1937 z rúk trnav- 
ského 


Pavla Jantauscha. 


administrátora 


S platnosťou od 15. no- 
vembra 1960 bol pre- 
ložený za farára do Jura pri 
Bratislave. Tu pokračoval vo 
svojom horlivom kňazskom 
živote. To sa nepáčilo vtedaj- 
šej štátnej moci, preto ho ako 
kňaza začali sledovať. 

Zlá predtucha 
V poslednom období života 
bol podľa svedectiev farníkov 
veľmi zamyslený a smutný. 
Chcel si dať namontovať do 
svojej izby zvonček, ktorý 
mal v prípade núdze zazvo- 
niť pánovi organistovi. Jeho 
„martýrium“ sa zavfšilo 30. 
decembra 1965. Smrti pátra 


POZVÁNKA 


"Život a dielo pátra 
Jozefa Emanuela Cubínka, OFM" 
30.12.2015 (v deň 50. výročia úmrtia) 
14.00 konferencia vo Svätojurskej vieche 
17.00 sv.omša vo Farskom kostole 


Hostia: 


Mons. Jozef Haľko, biskup, historik 
Prof. PhDr. Róbert Letz, PhDD., historik 


Mgr. Peter Matis, autor nového diela o pát- 
rovi Cubínkovi 


a iní zo spoločenskej a mediálnej oblasti. 


farár Pavol Póša 





mm a jeden projektil, ktorým 
bol páter Cubínek usmrtený: 
3. krvné stopy, tak mftvoly 
ako i z miestnosti, kde sa pá- 
chateľ pohyboval: 


4. dopisy adresované Jozefovi 


111 Cubínkovi s výhražnými tex- 





Emanuela predchádzal tvrdý 
súboj. Nakoniec bola použi- 
tá strelná zbraň, z ktorej boli 
proti nemu namierené dva 


výstrely. 
smrti bol priestrel krku a ná- 


Hlavnou príčinou 


sledné vykrvácanie. 

Smutná silvestrovská omša 
Ráno 31. decembra 1965 
páter Cubínek neprišiel na 
svätú omšu, preto ho išli hľa- 
dať. 


kostolník mal pri sebe kľúč. 


Fara bola zamknutá, ale 


V chodbe sa mu naskytol 
hrôzostrašný pohľad na dobi- 
té telo... 

Ihneď sa začalo vyšetrovanie 
| obhliadka 
miesta činu. Z 
fary bol odve- 
zený dôkazový 
materiál na ďal- 
šie skúmanie: 

1. Daktylosko- 
pické stopy na 
porovnanie — s 
osobami, ktoré 
by mohli byť 
podozrivé ako 
páchatelia: 

2. Dve náboj- 


nice ráže 7,65 


tami na grafologické skúma- 
nie písma. 

Na večernú omšu prišiel za- 
stupovať Milan Hajdin, kto- 
rému páter Emanuel kázal na 
primičnej omši. Keď sa obrá- 
til smerom k ľuďom, všetci 
boli v čiernom a smútili. 

Na rozlúčke 200 kňazov 

Do truhly ho uložili obleče- 


| ného vo svojom rehoľnom 


habite, prepásaného kordou. 
Asi týždeň-dva pred smrťou 
ho navštívil synovec Jožko. 
Ujček mu hovoril, že keby 
sa mu niečo stalo, aby ho 
pochovali vo františkánskom 
habite. 

Pohreb sa uskutočnil 4. ja- 
nuára 1966 vo Svätom Jure. 


Kňazov bolo prítomných asi 
200. Snáď stačí poznamenať, 
že počas svojej kázne v kos- 
tole pán biskup až tri razy 
musel kázeň prerušiť. Plač 
mu znemožnil rozprávať. Z 
kázne sa našla zapísaná jedi- 
ná myšlienka, ktorá hovorí 
za mnoho: „Museli by sme 
zúfať, keď vidíme čo sa tu sta- 
lo, no útechou nám ostáva to, 
že Ty nám budeš mostom ku 


Kristovi, po ktorom my pôj- 
deme.“ 

Prečo? 
Verejná bezpečnosť pokra- 
čovala vo vyšetrovaní vraždy. 
Pokladala ju za lúpežnú, na- 
koľko v dvoch miestnostiach 
sa našli stopy po prehľadaní. 
Avšak tento dohad nie je po- 
tvrdený nakoľko sa našli na 
fare peniaze, ktoré vrah držal 
v ruke, ako aj cenné liturgic- 
ké náradie. 
Na druhej strane sa čoraz via- 
cej ukazoval iný motív - jeho 
kňazská horlivosť, obľuba u 
ľudí a odmietnutie spoluprá- 
ce s ŠtB. 
Ďalším motívom môže byť 
jeho služba, ktorú tajne vy- 
konával príslušníkom komu- 
nistickej strany. Chodievali k 
nemu na spoveď, tajné krsty, 
sobáše, ale i birmovanie a 
prvé sväté prijímanie. Vražda 
nebola dodnes vyjasnená. 
Po dlhoročnej práci sa mi 


su 





podarilo zozbierať materiály, 
aby som spracoval život tohto 
veľkého muža Cirkvi. Preto 
za pomoci mnohých ľudí vy- 
šla kniha pod názvom Život 
a dielo Jozefa Emanuela Cu- 
bínka, OFM. 
Mer. Peter MATIS, 
kňaz, rodák pátra Emanuela 
(Článok bol redakčne kráte- 
ný. Celý si ho môžete prečítať 
na www.svatyjur.fara.sk) 





Stolný tenis má v Jure bohatú históriu 


Stolnotenisový oddiel Svätý Jur je druhým najstarším športovým 
klubom vo Svätom Jure. Môžeme si spraviť malý kvíz. Rok zalo- 


ženia Stoľnotenisového oddielu vo Svätom Jure je: 


a) 2007 
b) 1977 
c) 1947 


Možno vás to prekvapí, ale 
správna odpoveď je c. Oddiel 
je jeden z najstarších na Slo- 
vensku vôbec. Už v povojno- 
vých rokoch sa v hostinci pri 
kine zišli Rudo Vido, Gustav 
Matula, Laco Korček a Jozef 
Pučík. Dohodli sa na založe- 
ní športového klubu pod ná- 
zvom Stolnotenisový oddiel 
ŠK Svätý Jur. 

V krátkom čase prišiel aj naj- 
väčší úspech v medzinárod- 
nom stretnutí medzi Svätým 
Jurom a Talianskom. Svätý 
Jur zvíťazil 5:4. 

V priebehu ďalších rokov 
sa členská základňa rozšírila 
a stolný tenis získal vo Svä- 
tom Jure veľkú tradíciu. Boli 
sme účastníci v slovenskej 
lige a získali v priebehu do- 
terajšieho obdobia mnoho 
úspechov. 

Viac 


a činnosti klubu je možné 


informácií o histórii 


si pozrieť na našej webovej 
stránke, kde nájdete kroniku 
v elektronickej podobe. 

Dnes je členská základňa jed- 
na z najväčších vo Svätom 
Jure. Patria do nej deti a mlá- 
dež, ligoví hráči a aj dôchod- 
covia. 

Výchove detí v stolnom te- 
nise sa venujeme ako jeden 
z mála oddielov v našom kra- 
ji. Pod vedením kvalifikova- 
ného trénera Roberta Baroka 
je trénovaných okolo 20 detí, 
Z ktorých najtalentovanejší sa 
zúčastňujú okresných a kraj- 
ských súťaží a turnajov. 


Stolný tenis 
baví (nielen) deti 


Z mladej generácie dosiahla 
najväčšie úspechy Silvinka 
Vargová, ktorá na regionál- 
nych turnajoch získala mno- 
ho popredných umiestnení. 

Okrem detí a mládeže sú do 





Vianočný Štefanský turnaj v stolnom tenise 


Stolnotenisový oddiel Svätý Jur spolu s mestom Svätý Jur 
Vás pozývajú na Štefanský turnaj v stolnom tenise neregis- 
trovaných hráčov. Turnaj sa koná na Štefana 26. 12. 2015 


v telocvični ZŠ na Kollárovej ulici. 


Registrácia hráčov: 


Začiatok turnaja: 


Štartovný poplatok: 


8:40) 
9:00 
3€ 


Kategórie: 


Jednotlivci 
Štvorhry 


(spoločne muži + ženy + deti) 
(spoločne muži + ženy + deti) 


Príďte si zahrať, tešíme sa na Vás! 


oddielu zapojení aj dôchod- 
covia, z ktorých mnohí majú 
zásluhy na rozvoji oddielu 
— v minulosti. Dnes 
si vďaka stolné- 
mu tenisu udržu- 
jú kondíciu a sú 
zároveň vernými 
| fanúšikmi počas 
ligových zápasov. 

V súčasnosti má 
Svätý Jur  Šty- 
ri družstvá s 25 
hráčmi, hrajúce 
2., 3., 4. a 7. ligu 
bratislavského 
kraja. Ligové zápa- 





sy sa hrajú v utorok a štvrtok 
o 18:30 v telocvični Základ- 
nej školy Svätý Jur, na ktoré 
ste srdečne pozvaní. 

Pre širokú verejnosť uspo- 

radúvame každoročne Via- 
nočný Štefanský turnaj pre 
neregistrovaných hráčov. Pre 
deti a mládež organizuje- 
me Memoriál Rudolfa Vidu 
v jarnom období. 
Aktuálne informácie o dia- 
ní v našom oddieli nájdete 
na stránke www.sites.google. 
com/site/svatyjurstolnytenis 
facebooku pod STO 
Svätý Jur. 

